Document ID: 31982R2178

KOMISSION ASETUS (ETY) N:o 2178/82,
annettu 5 päivänä elokuuta 1982,
kuivattuja viinirypäleitä ja kuivattuja viikunoita koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2425/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuivattujen viinirypäleiden ja kuivattujen viikunoiden tuotantotukijärjestelmän yleisten sääntöjen vahvistamisesta 27 päivänä heinäkuuta 1981 annetun neuvoston asetuksen (ETY) N:o 2194/81(1) ja erityisesti sen 14 artiklan,
sekä katsoo, että
komission asetuksen (ETY) N:o 2425/81(2) 9 artiklassa on säädetty varastointielimille maksettavaa rahallista korvausta koskevien hakemusten esittämiseen liittyvistä yksityiskohtaisista säännöistä tapauksissa, joissa näiden suorittama myynti tapahtuu vähimmäishintaa alhaisemmalla hinnalla,
näissä yksityiskohtaisissa säännöissä määrätään tämän korvauksen maksamisesta kaikkien markkinointivuoden aikana ostettujen määrien myymisen jälkeen; tämän markkinointivuoden aikana saadut kokemukset ovat osoittaneet, että varastointielimillä voi olla hallussaan huomattavia hitaasti myytäviä määriä; rahallisen korvauksen maksamisen liiallisen viivästymisen välttämiseksi edellä mainittu 9 artikla olisi muutettava säätämällä korvauksenhakumahdollisuudesta kunkin varastointitukea koskevan hakemuksen esittämisen yhteydessä, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaisia,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2425/81 9 artikla seuraavasti:
"9 artikla
Kuhunkin varastointielimen esittämään varastointia koskevaan tukihakemukseen on liitettävä tarvittaessa rahallista korvausta koskeva hakemus. Tämän hakemuksen on sisällettävä vähintään seuraavat tiedot:
a) hakijan nimi ja osoite,
b) hakemuksessa tarkoitettuna aikana asetuksen (ETY) N:o 2194/81 4 artiklan mukaisesti vahvistettua vähimmäishintaa korkeammalla hinnalla myydyt määrät ja niiden laatu sekä jokaisen sopimuksen osalta myyntihinta,
c) edellä tarkoitettuna aikana asetuksen (ETY) N:o 2194/81 4 artiklan mukaisesti vahvistettua vähimmäishintaa alhaisemmalla hinnalla myydyt määrät ja niiden laatu sekä jokaisen sopimuksen osalta myyntihinta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä elokuuta 1982.

Labels: 2
11
17